Diari Oficial de la Generalitat Valenciana


Sumari del DOGV 6351, del 09-09-2010 (2010/9618)

ORDRE 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna a la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/08/26/18/dof/vci/html**

### Dades del document

Número de DOGV
:   6351

Data del DOGV
:   09-09-2010

Secció del DOGV
:   I. DISPOSICIONS GENERALS

Número del document
:   2010/9618


Data del document
:   26-08-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Sagunt
    * Villena
    * Bicorp
    * Castellfort
    * Bocairent
    * Ibi
    * fauna
    * protecció de la fauna
    * reserva natural
    * legislació

ORDRE 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna a la Comunitat Valenciana. [2010/9618]
Mitjançant el Decret 32/2004, de 27 de febrer, del Consell, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció, es regula, en l'article 12, la figura de reserva de fauna, a fi de dotar d'un règim de protecció específic aquells espais de relativament xicoteta extensió que continguen poblacions excepcionals d'espècies de fauna silvestre, alberguen temporalment algunes d'aquestes en fases vitals crítiques per a la supervivència o siguen objecte de treballs continus d'investigació.
Les reserves que es declaren compleixen aquests criteris, i es consideren espais d'especial interés per a les espècies que en cada cas s'allisten.
La tramitació d'aquesta ordre s'ha ajustat al procediment establit en l'article 12 del Decret 32/2004 esmentat.
Per tot l'anterior, a proposta de la Direcció General de Gestió del Medi Natural i fent ús de les facultats que tinc atribuïdes per l'article 28 de la Llei 5/1983, de 30 de desembre, del Consell,
ORDENE
Article 1. Declaració de reserves de fauna
Es declaren les reserves de fauna següents:
Finca de Penya (Sagunt)
Torretes - Font-Roja (Ibi)
Finca del Buixcarró (Bocairent)
Mare de Déu de la Font (Castellfort)
Laguna del Cabezo Redondo (Villena)
Nacimiento del Río de Cazuma (Bicorp)
2. S'aproven les normes de protecció, el contingut de les quals està constituït per les limitacions d'ús i actuacions de conservació de cadascuna d'aquestes, previstes en l'annex d'aquesta ordre.
Article 2. Gestió de les reserves de fauna
1. La gestió de les reserves de fauna és responsabilitat del propietari sota supervisió del personal tècnic dels serveis territorials de la conselleria competent. Els propietaris de les reserves de fauna queden subjectes a les limitacions d'ús i han d'executar les actuacions previstes en les normes de protecció. En tot cas, aquestes actuacions s'han de dur a terme en les èpoques de l'any en què les molèsties a la fauna siguen menors. Per a qualsevol actuació de gestió que puga afectar el domini públic hidràulic és d'aplicació el que disposa la legislació d'aigües vigent.
2. La conselleria competent pot subvencionar les actuacions de conservació.
Article 3. Autoritzacions
1. Si les actuacions de conservació afecten el domini públic hidràulic hauran de disposar de l'autorització prèvia de l'organisme de conca competent.
2. L'alçament excepcional de les limitacions establides en aquesta ordre correspon als serveis territorials de la conselleria competent.
3. No obstant això, per a dur a terme actuacions de conservació o alçar limitacions que afecten espècies en perill d'extinció cal, d'acord amb el que disposa l'article 15.5 del Decret 32/2004, del Consell de la Generalitat, pel qual es crea i regula el Catàleg valencià d'espècies de fauna amenaçades i estableix categories i normes per a la seua protecció, l'autorització de la Direcció General de Gestió del Medi Natural.
Article 4. Senyalització de les reserves de fauna
Als principals accessos a les reserves de fauna s'han d'instal·lar senyals indicadors segons el model determinat per la conselleria competent.
DISPOSICIÓ FINAL
Única. Entrada en vigor
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 26 d'agost de 2010
El conseller de Medi Ambient, Aigua, Urbanisme i Habitatge
i vicepresident tercer del Consell,
JUAN GABRIEL COTINO FERRER
Annex
Reserva: Finca de Penya.
Límits: la reserva de fauna està constituïda per les parcel·les cadastrals següents: polígon 56, parcel·la 629; polígon 24, parcel·la 3, i polígon 56, parcel·les 150 i 152.
Superfície projectada: 20,45 ha.
Terme municipal: Sagunt.
Titularitat: terrenys propietat de Prodoca, SA, gestionats per Acció Ecologista Agró segons s'estableix en conveni.
Espècies prioritàries: tortuga d'estany (Emys orbicularis), fotja de banyetes (Fulica cristata), gall de canyar (Porphyrio porphyrio), samaruc (Valencia hispanica), carregada (Glareola pratincola), fumarell carablanc (Chlidonias hybrida).
Normes de protecció
1. Limitacions d'ús:
Extracció d'aigua.
Qualsevol alteració del medi físic o de les comunitats biològiques.
Depòsit o abocament de qualsevol material orgànic o inorgànic.
Destrucció o modificació de tanques, cartells o altres instal·la-cions.
Caça i pesca d'exemplars de fauna silvestre.
Introducció de fauna i flora.
Circulació de vehicles, excepte als llocs habilitats.
2. Actuacions de conservació:
Ha de realitzar-se un seguiment periòdic de les espècies prioritàries, seguint el protocol indicat per conselleria i amb el seu suport tècnic.
Reforçaments poblacionals de les espècies prioritàries, si es considera necessari.
Regeneració de la vegetació aquàtica i palustre.
Creació d'àrees d'aigües lliures mitjançant la retirada selectiva del canyís amb mètodes mecànics, en èpoques en què es minimitze l'afecció a la fauna silvestre.
Eliminació d'espècies de flora i fauna exòtica.
Aportació complementària d'aliment per a afavorir la presència d'avifauna.
Instal·lació de cartells informatius, tancaments i sendes didàctiques.
Activitats divulgatives i de voluntariat ambiental.
Reserva: Torretes - Font -Roja.
Límits: la reserva se situa a la parcel·la 58, polígon 4 del terme municipal d'Ibi. Els límits de la reserva són els del polígon els vèrtexs del qual tenen les coordenades UTM següents sobre el fus 30, datum europeu:
Vèrtex X Y
1 054754 4279786
2 773479 4279739
3 576663 4279827
4 981760 4279838
5 894418 4279871
6 617836 4279886
7 972763 4280151
8 431025 4280206
9 652027 4280202
95 246164 4280253
27 263515 4280282
23 579685 4280283
04 906339 4280316
94 406140 4280329
50 007957 4280386
07 155061 4280470
46 159173 4280439
01 338581 4280437
12 490414 4280444
43 426586 4280460
77 347859 4280396
06 434726 4280220
64 040728 4280195
66 978301 4280117
60 853034 4280106
50 204186 4280066
72 317084 4280021
60 086758 4279969
31 855832 4279952
66 120736 4279785
Superfície projectada: 35.6 ha.
Terme municipal: Ibi
Titularitat: terrenys propietat de l'Ajuntament d'Ibi.
Espècies prioritàries: amfibis.
Normes de protecció
1. Limitacions d'ús:
Extracció d'aigua.
Qualsevol alteració del medi físic o de les comunitats biològiques.
Depòsit o abocament de materials orgànics o inorgànics.
Destrucció o modificació de tanques, cartells o altres instal·lacions.
Captura d'exemplars de fauna silvestre.
Introducció de fauna i flora.
Trànsit de persones o vehicles fora dels llocs permesos.
2. Actuacions de conservació:
S'ha de realitzar un seguiment periòdic de les poblacions d'amfibis, amb un mínim d'un cens anual, seguint el protocol indicat per la conselleria competent.
Reforçaments poblacionals d'amfibis.
Instal·lació i manteniment de cartells informatius.
Instal·lació d'estructures en punts d'aigua per a evitar ofegaments de fauna.
Restauració de les aportacions hídriques mitjançant la restitució i manteniment dels llits d'escolament.
Instal·lació de trampes de sediments als llits d'escolament.
Realització de dragatges xicotets per a eliminar l'excés de sediments.
Eliminació d'espècies de flora i fauna exòtica.
Reserva: Finca del Buixcarrò.
Límits: la reserva se situa al polígon 12, parcel·les 20, 21 i 22 i al polígon 13, parcel·les 28 i 29, del terme municipal de Bocairent. Els límits de la reserva són els del polígon els vèrtexs del qual tenen les coordenades UTM següents sobre el fus 30, datum europeu:
Vèrtex X Y
1 789869 4286457
2 346970 4285810
3 354247 4285529
4 233988 4285389
5 706527 4285398
6 970776 4284979
7 239824 4285067
8 112812 4285497
9 447506 4285812
23 790365 4285855
69 849870 4285890
78 581044 4285989
26 308212 4286250
41 383985 4286343
76 780551 4286414
78 666403 4286916
No es considera reserva de fauna el tram del camí ramader assagador de Mariola que travessa la parcel·la cadastral 20 del polígon 12 de sud-oest a nord-oest.
Superfície projectada: 167,5 ha.
Terme municipal: Bocairent.
Titularitat: terrenys propietat de la Fundació CV Victoria Laporta Carbonell.
Espècies prioritàries: tòtil (Alytes obstetricans), gripau d'esperons (Pelobates cultripes), astor (Accipiter gentilis), àguila serpera (Circaetus gallicus).
Normes de protecció
1. Limitacions d'ús:
Extracció d'aigua.
Qualsevol alteració del medi físic o de les comunitats biològiques.
Depòsit o abocament de qualsevol material orgànic o inorgànic.
Destrucció o modificació de tanques, cartells o altres instal·la-cions.
Introducció no autoritzada de fauna i flora.
Trànsit de persones o vehicles fora dels llocs permesos.
Realització de tractaments forestals que coincidisquen amb l'època de nidificació de les aus.
Eliminació total d'arbres morts o d'arbres amb buits adequats per a la nidificació.
Alteració o destrucció de nius.
2. Actuacions de conservació:
Ha de realitzar-se un seguiment periòdic de les poblacions d'amfibis, amb un mínim d'un cens anual, seguint el protocol indicat per Conselleria.
Reforçaments poblacionals d'amfibis.
Restauració de les aportacions hídriques mitjançant la restitució i manteniment dels llits d'escolamenmt.
Instal·lació de trampes de sediments als llits d'escolament.
Regeneració de la vegetació aquàtica i palustre.
Realització de dragatges xicotets per a eliminar l'excés de sediments i vegetació.
Instal·lació de caixes niu per a passeriformes forestals i rapaces nocturnes xicotetes, amb una densitat d'una caixa cada dos ha.
Realització d'inventaris ornitològics anuals.
Realització de sembres de cereals i lleguminoses per a millorar la disponibilitat tròfica d'espècies granívores i afavorir l'heterogeneïtat espacial.
Instal·lació i manteniment de cartells informatius i tancaments.
Eliminació d'espècies de flora i fauna exòtica.
Reserva: Mare de Dèu de la Font.
Límits: la reserva està constituïda per la galeria en forma de L situada en la part posterior de l'absis de l'ermita i el lateral esquerre de la nau principal de la parròquia de l'Assumpció de Maria de Castellfort al terme municipal de Castellfort.
Superfície projectada: 10,9 m².
Terme municipal: Castellfort.
Titularitat: parròquia de l'Assumpció de Maria de Castellfort.
Espècies prioritàries: Myotis nattereri, Rhinolophus ferrumequinum, Rhinolophus hipposideros.
Normes de protecció
Limitacions d'ús:
Qualsevol alteració de la volumetria, l'accessibilitat per a les rates penades o les condicions ambientals de la reserva.
La realització d'activitats que provoquen vibracions en la reserva. Tota actuació que es realitze a l'ermita ha de tenir en compte la presència de la reserva de fauna de manera que s'evite qualsevol molèstia a les rates penades.
Destrucció o modificació de tanques, cartells i altres instal·lacions.
Accedir a l'interior de la reserva sense autorització de la DG de Gestió del Medi Natural.
2. Actuacions de conservació:
Seguiment periòdic de les poblacions de rates penades.
Control de les condicions de l'entrada i de la galeria.
Desenvolupament d'accions de comunicació i educació ambiental.
Reserva: Laguna del Cabezo Redondo.
Límits: la reserva se situa al polígon 8, parcel·la 14 al terme municipal de Villena. Els límits de la reserva són els del polígon els vèrtexs del qual tenen les coordenades UTM següents sobre el fus 30, datum europeu:
Vèrtex X Y
1 783185 4279768
2 680752 4279763
3 443793 4279763
4 249731 4279759
5 630505 4279752
6 780788 4279670
7 027814 4279582
8 536295 4279581
9 667071 4279653
Superfície projectada: 1,15 ha.
Terme municipal: Villena.
Titularitat: pública. Ministeri d'Educació.
Espècies prioritàries: fartet (Aphanius iberus).
Normes de protecció
Limitacions d'ús:
Extracció d'aigua.
Introducció o reforçament de qualsevol espècie exòtica de fauna i flora.
Aterraments, abocaments de materials sòlids i líquids d'origen urbà, industrial i agrícola.
Neteja de fons en el període comprés entre març i juliol, ambdós inclosos.
Destrucció o modificació de tanques, cartells o altres instal·lacions.
Actuacions de conservació:
S'ha de realitzar un seguiment periòdic de la població de fartet almenys una vegada a l'any en el període de màxima activitat de l'espècie (primavera-estiu).
Manteniment de les aportacions hídriques necessàries per a garantir el bon estat de conservació de les comunitats aquàtiques.
Restauració de les comunitats vegetals de ribera.
Instal·lació de cartells informatius.
Control i eradicació d'espècies exòtiques en el cas que se'n constate la presència a l'àrea de reserva.
En tot cas, les actuacions s'han d'emmarcar dins del Pla de recuperació del fartet a la Comunitat Valenciana, aprovat pel Decret 9/2007 de 19 de gener del Consell.
Reserva: Nacimiento del río de Cazuma.
Limites: la reserva de fauna està constituïda pels terrenys del domini públic hidràulic del riu Cazuma al seu pas pel terme municipal de Bicorp entre les línies definides a continuació (coordenades UTM sobre el fus 30, datum europeu):
X Y
Línia superior, punt 1 967863 4331932
Línia superior, punt 2 345044 4331920
Línia inferior, punt 3 919429 4331247
Línia inferior, punt 4 790465 4331246
I per la parcel·la 6 del polígon 12 (referència castrastral: 7925222348678) del cadastre de rústica del terme municipal de Bicorp, adjacent al domini públic de l'esmentat tram fluvial.
Superfície projectada: domini públic hidràulic, 4,5 ha; propietat privada, 0,53 ha.
Terme municipal: Bicorp.
Titularitat: mixta (domini públic hidràulic i terrenys propietat del Sr. Javier Barona Fernández).
Espècie prioritària: Oxygastra curtisii i Gomphus graslinii.
Altres espècies d'interés: tortuga de rierol (Mauremys leprosa), gripau (Bufo bufo) i gripau corredor (Bufo calamita). El tram de riu que comprén la reserva inclou, a més, les següents espècies d'odonats: Boyeria irene, Calopteryx xanthostoma, Cordulegaster boltonii, Onychogomphus uncatus, O. forcipatus, Ceriagrion tenellum, Orthetrum brunneum, Crocothemis erythraea, Anax imperator, Platycnemis latipes, Orthetrum coerulescens, Aeshna mixta i Sympetrum sinaiticum.
Normes de protecció
1. Limitacions d'ús:
Extracció d'aigua amb qualsevol finalitat a excepció de la realitzada per l'Ajuntament de Bicorp per a l'abastiment del municipi.
Qualsevol alteració del medi físic o de les comunitats biològiques.
Depòsit o abocament de materials orgànics o inorgànics.
Introducció de fauna i flora.
Realització d'activitats esportives que interferisquen amb el manteniment de la reserva en un estat de conservació favorable. Queda prohibida l'obertura de noves sendes que discórreguen per l'interior de la reserva de fauna.
Destrucció o modificació de tanques, cartells o altres instal·lacions.
2. Actuacions de conservació:
Actuacions de manteniment i restauració de llits i gestió de recursos hídrics promoguts per l'organisme de conca en l'àmbit de les seues competències.
Seguiment periòdic i reforçament poblacional, si cal, de les espècies prioritàries.
Control dels recursos hídrics per a garantir tant la quantitat com la qualitat d'aigua suficient per a mantenir, en un estat de conservació favorable, les comunitats animals.
Eliminació d'espècies de flora i fauna exòtica.
Instal·lació de cartells informatius i senyals per a delimitar la reserva.


Còpia Permalink ELI